Regierungsbezirk Freiburg

Dr Regierigsbezirk Friburg isch ein vu vier Regierigsbezirke im Bundesland Bade-Württeberg (Dytschland). Er stoht in dr Hierarchi zwische dr Landchreise einersits un dr Landesregierig andrersits. Geographi Dr Regierigsbezirk Friburg lit im Südweschte vu Bade-Württeberg un het bis 31. Dezember 1972 Regierigsbezirk Südbade gheisse. Allerdings het er domols noch e andere Zueschnitt gha. Im Süde grenzt er an d'Schwyz, im Weschte an s'Elsiss (Frankriich), im Norde an dr Regierigsbezirk Charlsrueh un im Oschte an dr Regierigsbezirk Tübinge. In sinere hütige Usdähnig got er uf d'Verwaltigs- und Biitsreform vu anno 1973 zruck. Gschichte Dr Regierigsbezirk Friburg bestoht sit dr Bildig vum Südweschtstaat Bade-Württeberg anno 1952. Si Behörde, s Regierigspräsidium, isch sit sällem Zittpunkt fier s Biit vum ehemolige Bundesland Bade (Hauptstadt Friburg) zueständig gsi, wo nochem Zweite Weltchrieg us dr französische Besatzigszone hervorgange isch. Dr Verwaltigsbezirk het doher zuenächscht Regierigsbezirk Südbade gheisse. Bi dr Biitsreform, wo zum 1. Jänner 1973 in Kraft trätte isch, sin Biite um Rastatt un Bade-Bade (an dr Regierigsbezirk Charlsrueh) un Messchilche sowie Yberlinge (an dr Regierigsbezirk Tübinge) abträtte worre. Dodefir isch dr Zueständigkeitsberiich vum Regierigspräsidium Friburg ums Biit vu dr Landchreise Rottwil un Duttlinge usdähnt worre. Wil d'Behörde sither au fier ehemols württebergische Biite zueständig isch, het mer dr Namme sinerzitt in Regierigsbezirk Friburg gänderet. Organisation Oberschti Behörde isch s Regierigspräsidium mit Sitz im Basler Hof z Friburg im Brisgau. Chef vum Regierigspräsidium isch dr Regierigspräsident, wo als politischer Beamter vum Ministerpräsident ernennt wird. D Regierigspräsidente (sit 1952): 1952–1957: Paul Waeldin (FDP) 1958–1967: Anton Dichtel (CDU) 1967–1979: Hermann Person (CDU) 1979–1991: Norbert Nothhelfer (CDU) 1991–1998: Conrad Schroeder (CDU) 1998–2007: Sven von Ungern-Sternberg (CDU) 2008–2012: Julian Würtenberger (CDU) sit 2012: Bärbel Schäfer (barteilos) Ufgabe vum Regierigspräsidium S Regierigspräsidium isch fier d Umsetzig vu dr gsetzliche Ufgabe un landespolitische Zile im Regierigsbezirk verantwortlich. Zue dr Ufgabe zelle insbesundere: Bauwese Gsundheitswese Landwirtschaft Ländlicher Ruum Läbensmiddelwese Ruumornig Sozialwese Styrig Strossewese Umweltschutz Verchehr Verwaltig Veterinärwese Wasserwirtschaft Wirtschaft Verwaltigsgliderig Drei Regione Nün Landchreise un dr Stadtchreis Friburg 301 Städt un Gmeinde, drunter ei Stadtchreis un 18 Grossi Chreisstädt D'Regione mit ihrene Stadt- und Landchreise: Region Hochrhi-Bodesee KN - Landchreis Konstanz LÖ - Landchreis Lörrch WT - Landchreis Waldshuet Region Südlicher Oberrhi FR - Stadtchreis Friburg im Brisgau FR - Landchreis Brisgau-Hochschwarzwald EM - Landchreis Emmedinge OG - Ortenauchreis Region Schwarzwald-Baar-Haiberg RW - Landchreis Rottwil VS - Schwarzwald-Baar-Chreis TUT - Landchreis Duttlinge. Die 19 Grosse Chreisstädt (understehn in dr Fachufsicht vum Regierigspräsidium): Achere Doneeschinge Emmedinge Kehl Konstanz Lohr Lörrch Oberkilche, sit 1. Jänner 2004 Offeburg Radolfzell am Bodesee Rhifelde (Bade) Rottwil Schramberg Singe (Hohetwil Duttlinge Villinge-Schwennige Waldkilche Waldshuet-Tinge Wil am Rhi